google/wiki40b huggingface dataset:
मसूद अब्बास

मसूद अब्बास एक राजनीतिज्ञ है पाकिस्तान के राष्ट्रीय विधानसभा में | वह NA-7 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
नासिरुद्दीन महमूद

नासिरूद्दीन महमूद तुर्की शासक था, जो दिल्ली सल्तनत का आठवां सुल्तान बना। यह भी गुलाम वंश से था। बलबन ने षड़यंत्र के द्वारा १२४६ में सुल्तान मसूद शाह को हटाकर नाशिरुद्दीन महमूद को सुल्तान बनाया ये एक ऐसा सुल्तान हुआ जो टोपी सीकर अपनी जीविका निर्बहन करता था बलबन ने अपनी पुत्री का विवाह नाशिरुद्दीन महमूद से करवाया था
बाँज

विस्तार

यह पेड़ अनेक देशों, पूरब में मलयेशिया और चीन से लेकर हिमालय और काकेशस क्षेत्र होते हुए, सिसिली से लेकर उत्तर ध्रुवीय क्षेत्र तक में पाया जाता है। उत्तरी अमरीका में भी यह उपजता है। शोभा के लिए इसके पेड़ उद्यानों और सड़कों पर लगाए जाते हैं।

विवरण

पेड़ की पहचान इसके पत्तों और फलों से होती है। इसके पत्ते खाँचेदार होते हैं। इसका फल सामान्यत: गोलाकार और ऊपर की ओर नुकीला होता है। नीचे प्याले के ऐसे अनेक सहचक्र (involucral) शल्क (scale) लगे रहते हैं। इनके फल को बाँज फल (acorn) कहते हैं। कुछ बाँज फल मीठे होते हैं और कुछ कड़ुए। कुछ बाँज फल खाए जाते हैं और कुछ से टैनिन प्राप्त होता है, जो चमड़ा पकाने में काम आता है। बाँज के फल सूअरों को भी खिलाए जाते हैं। खाने के लिए फलों को उबालकर, सुखाकर और आटा बनाकर केक बनाते हैं। उबालने से टैनिन निकल जाता है।
बाँज का पेड़ धीरे-धीरे बढ़ता है। प्राय: २० वर्ष पुराना होने पर उसमें फल लगते हैं। पेड़ दो से तीन सौ वर्षों तक जीवित रहता है। इसकी ऊँचाई साधारणतया १०० से १५० फुट और घेरा ३ से ८ फुट तक होता है। कुछ बाँज सफेद होते हैं, कुछ लाल या काले। कुछ बाँजों से कॉर्क भी प्राप्त होता है। सफेद और लाल दोनों बाँज अमरीका में उपजते हैं। भारत के हिमालय में केवल लाल या कृष्ण बाँज उपजता है। बाँज का काष्ठ ९०० वर्षों तक अच्छी स्थिति में पाया गया है। काष्ठ सुंदर होता है और उससे बने फर्नीचर उत्कृष्ट कोटि के होते हैं। एक समय जहाजों के बनाने में बाँज का काष्ठ ही प्रयुक्त होता था। अब तो उसके स्थान पर इस्पात प्रयुक्त होने लगा है।
उच्छेदवाद

उच्छेदवाद आत्मा के भी नष्ट हो जाने का सिद्धांत है। प्राचीन काल में अजित केशकंबली के सिद्धांत को उच्छेदवाद के नाम से जाना जाता था। इस सिद्धांत के अनुसार मृत्यु के बाद कोई भी पदार्थ स्थायी नहीं रहता। शरीरस्थ सभी पदार्थों के अस्थायित्व में विश्वास करनेवाले इस मत की मान्यता थी कि मृत्युपरांत पृथ्वी, जल, तेज और वायु नामक चार तत्व अपने मूल तत्व में लीन हो जाते हैं। देह के भस्म हो जाने के बाद कुछ भी शेष नहीं रहता, आत्मा भी नहीं। आत्मा की सत्ता मिथ्या है। इस सिद्धांत का दूसरा नाम जड़वाद भी है। बुद्धकाल में इसका विरोधी मत शाश्वतवाद के नाम से प्रसिद्ध था जो पाँच तत्वों के साथ ही सुख, दु:ख एवं आत्मा को भी नित्य एवं अचल मानता था। यह मत प्रक्रुध कात्यायन के मत के रूप में विख्यात था। बुद्ध ने इन दोनों अंतों का त्याग कर मध्यम मार्ग का अनुसरण करने का उपदेश दिया था। उच्छेदवादी सिद्धांत प्राचीन भौतिकवाद में महत्वपूर्ण स्थान रखता है।
इंग्लैंड के विचारक एडवर्ड ह्वाइट ने भी पाश्चात्य ढंग से उच्छेदवाद सिद्धांत का प्रतिपादन किया है। इसके अनुसार कुटिल और पापी लोग मृत्यु के साथ पूर्णत: विनष्ट हो जाते हैं, लेकिन सदाचारी व्यक्तियों के साथ ऐसा नहीं होता। धर्मशास्त्र और नीतिशास्त्र के अतिरिक्त इस सिद्धांत में दर्शन की पीठिका भी गृहीत है क्योंकि इसके प्रतिपादन के बीच एडवर्ड ह्वाइट ने कुछ दार्शनिक प्रश्नों को भी उठाया है। लेकिन दर्शन के क्षेत्र में इस सिद्धांत का विशेष महत्व नहीं है।
पुदीना

पुदीना मेंथा वंश से संबंधित एक बारहमासी, खुशबूदार जड़ी है। इसकी विभिन्न प्रजातियां यूरोप, अमेरिका, एशिया, अफ्रीका और ऑस्ट्रेलिया मे पाइ जाती हैं, साथ ही इसकी कई संकर किस्में भी उपलब्ध हैं।
अंग्रेजी- मिन्ट (जापानीज मिन्ट)
वैज्ञानिक नामः मेंथा अरवैन्सिस
उपयोगी भागः पत्तियाँ'

उद्भव एवं भौगोलिक वितरण

ऐसा विश्वास किया जाता है कि मेंथा का उद्भव भूमध्यसागरीय बेसिन में हुआ तथा वहॉ से ये प्राकृतिक तथा अन्य तरीकों से संसार के अन्य हिस्सों में फैला, जापानी पोदीना, ब्राजील, पैरागुए, चीन, अर्जेन्टिना, जापान, थाईलैंड, अंगोला, तथा भारतवर्ष में उगाया जा रहा है। भारतवर्ष में मुख्यत: तराई के क्षेत्रों (नैनीताल, बदायूँ, बिलासपुर, रामपुर, मुरादाबाद तथा बरेली) तथा गंगा यमुना दोआन (बाराबंकी, तथा लखनऊ तथा पंजाब के कुछ क्षेत्रों (लुधियाना तथा जलंधर) में उत्तरी-पश्चिमी भारत के क्षेत्रों में इसकी खेती की जा रही है।

रासायनिक संघटन

जापानी मिन्ट, मैन्थोल का प्राथमिक स्रोत है। ताजी पत्ती में 0.4-0.6% तेल होता है। तेल का मुख्य घटक मेन्थोल (65-75%), मेन्थोन (7-10%) तथा मेन्थाइल एसीटेट (12-15%) तथा टरपीन (पिपीन, लिकोनीन तथा कम्फीन) है। तेल का मेन्थोल प्रतिशत, वातावरण के प्रकार पर भी निर्भर करता है। सामान्यतः यह गर्म क्षेत्रों में अधिक होता है। ugkcfg
कैरल वाशा

कैरल वाशा (चॅक भाषा: Karel Vašák) (26 जून 1929 – 1 मई 2015) एक चेक - फ्रेंच अंतर्राष्ट्रीय अधिकारी और विश्वविद्यालय के प्रोफेसर थे।   
1969 में वाशा स्ट्रासबर्ग में अंतर्राष्ट्रीय मानवाधिकार संस्थान के पहले महासचिव बने। यह पद उन्होंने 1980 तक धारण किया। मानवाधिकार और शांति  प्रभाग के निदेशक के रूप में उन्होंने महत्वपूर्ण काम किया। इसके बाद उन्होंने यूनेस्को और विश्व पर्यटन संगठन के कानूनी सलाहकार के रूप में कार्य किया। 
वाशा मानवाधिकारों के अंतर्राष्ट्रीय आयाम (The International Dimensions of Human Rights) नामक एक पुस्तक के संपादक थे जो 1982 में प्रकाशित हुई थी (ISBN 0-313-23394-2)।
उनके अनुसार मानवाधिकारों की उत्पत्ति की तीन पीढ़ियों में हुई है।
उनका निधन 1 मई 2015 को हुआ।
आषाढ शुक्ल दशमी

आषाढ शुक्ल दशमी भारतीय पंचांग  के अनुसार चतुर्थ माह की दसवी तिथि है, वर्षान्त में अभी २६० तिथियाँ अवशिष्ट हैं।
बेड़ी

बेड़ी का अर्थ क़ैद करनेवाली ज़ंजीरें हैं।

उदाहरण

मिटा दो इन ग़ुलामी की बेड़ियों को।
डेविड कैमरन

प्रधान मंत्री

६ मई, २०१० को हुए के संयुक्त राजशाही के आम चुनावों में, कंज़र्वेटिव पार्टी को ३०६ सीटें मिलीं, किन्तु एक त्रिशंकु संसद बनी। इसमें पांच दिनों के लिबरल-डेमोक्रेटिक पार्टी से बातचीत के अथक प्रयास उपरांत मिली-जुली सरकार का गठन हुआ। तब कैमरन ने द्वितीय विश्व युद्ध उपरांत पहली बनी मिली-जुली सरकार का नेतृत्त्व किया और १९८ वर्ष पूर्व के रॉबर्ट जेकिन्सन (अर्ल ऑफ़ लिवरपूल) के बाद अबतक के सबसे युवा प्रधान मंत्री बने।

निजी जीवन

इन्होने सैमेन्था कैमरन से विवाह किया, जिनसे इन्हें तीन बच्चे हुए। इनके पहले पुत्र ईवान का ६ वर्ष की आयु में ही देहांत हो गया, जो शारीरिक एवं मानसिक रूप से विकलांग था। उसके बाद दूसरी पुत्री नैन्सी ग्वेन का जन्म २००४ में हुआ एवं तीसरी पुत्री फ़्लोरेन्स का जन्म कॉर्नवॉल में इनके छुट्टी प्रवास काल में हुआ। उसके सेंट एडेलियन में जन्म होने के कारण इसके नाम का मध्य भाग एडेलियन रखा गया।
२०१३ में चैनल ४ पर इनके एक कथनानुसार ये नारीवादी विचारों के हैं।, किन्तु फ़िर भी कुछ लोगों का मानना है कि ये झूठ बोला गया था। ये पहले ब्रिटिश प्रधान मंत्री थे जिन्होंने जलियांवाला बाग काण्ड के लिये सार्वजनिक रूप से ब्रिटेन की ओर से माफ़ी मांगी।
समूह १० तत्व

समूह १० तत्व (Group 10 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में निकल (Ni), पलाडियम (Pd), प्लैटिनम (Pt) और डार्म्स्टेडशियम (Ds) तत्व शामिल हैं। यह सभी संक्रमण धातु हैं। पहले तीन तो प्रकृति में मिलते हैं लेकिन डार्म्स्टेडशियम केवल प्रयोगशाला में बनाया गया एक कृत्रिम तत्व है
कोतमा

जनसांख्यिकी

सन् 2001 की जनगणना के अनुसार, कोतमा में 28484 की आबादी थी। जनसंख्या 52.5% और महिलाओं की संख्या 42.5% है। कोतमा की औसत साक्षरता दर 67% है, पुरुष साक्षरता 75.5% है और महिला साक्षरता 57.5% है। कोतमा में, जनसंख्या का 20% जनसंख्या 6 वर्ष से कम है।

भूगोल

कोतमा 23.2 डिग्री सेल्सियस 81.97 डिग्री ई. पर स्थित है। इसकी औसत ऊंचाई 517 मीटर (1696 फीट) है।

अर्थव्यवस्था

शहर के आस-पास के इलाके कोयले में प्रचुर मात्रा में है और कई कोयला खानों (सभी सरकारी स्वामित्व वाली कंपनी, दक्षिण पूर्वी कोलफील्ड्स लिमिटेड) के पास कोमा के आसपास काम करती हैं।
सनाया ईरानी

निजी जीवन

सनाया ने अपने जीवन के सात साल ऊटी के बोर्डिंग विद्यालय में बिताए। इसके बाद उन्होने स्नातक की पढ़ाई पूरी की। वे एमबीए की डिग्री भी प्राप्त करना चाहती थी परन्तु उन्होने अभिनेत्री बनना पसन्द किया।

19 नवम्बर 2010 को स्टार वन के धारावाहिक मिले जब हम तुम की समाप्ति तिथि पर सनाया ने अपने सहकर्मी अभिनेता मोहित सहगल के साथ अपने प्रेम-संबंधों की घोषणा की।
१४२९ ईसा पूर्व

१४२९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४२९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रामसनेही दास

रामसनेही दास मगही के मध्यकालीन संत कवि के रूप में सुविख्यात हैं। मगही साहित्येतिहासकारों के अनुसार ये 8 वीं शती के अन्तिम चरण में हुए थे। रामसनेही दास औरंगाबाद (बिहार) के भरकुंडा नामक ग्राम के रहने वाले थे। इनके पद औरंगाबाद जिले के उत्तरी-पश्चिमी भागों में आज भी सुने जाते हैं। [[
ग्रीष्मकालीन मानसून प्रवाह

ग्रीष्मकालीन मानसून प्रवाह, हिन्द महासागर की एक प्रमुख सागरीय धारा हैं।

बहाव दिशा

दक्षिण पूर्व से दक्षिण पश्चिम की ओर
न्यू आर. एस. जे. पब्लिक स्कूल

कैम्पस

स्कूल परिसर 2.937 एकड़ (1.189 हेक्टेयर) में फैला हुआ है। परिसर में 9250 वर्ग मीटर का एक खेल का मैदान भी है। विद्यार्थियों की सुविधाओं के लिए विद्यालय में  एक 200 मीटर लम्बा ट्रैक और एक बास्केटबॉल कोर्ट भी है। विद्यालय परिसर में दैनिक जागरण , वसुधा फाउंडेशन, इलाहाबाद लायन क्लब और वन विभाग के योगदान से वृक्ष लगाये गए है।  छात्रों की सुरक्षा लिए स्कूल में सिर्फ एक गेट प्रवेश / निकास का द्वार है। इसके साथ ही आग का पता लगाने और दमन करने के आधुनिक उपकरण है।
विद्लाया के अपने खुद के बस है जिसमे एक ड्राइवर, कंडक्टर, मोबाइल फोन और आग बुझाने उपकरण रहते हैं।
छतनाग पर विद्लाया तीन इमारतों में बांटा गया है --- एक जूनियर विंग (कक्षा नर्सरी से यू॰के॰जी.), एक मिडिल स्कूल विंग (कक्षा १ से कक्षा ८ तक) और एक सीनियर स्कूल विंग (कक्षा ९ से कक्षा १२ तक)

सुविधाएं

कक्षाओं की सुविधा इंटरैक्टिव whiteboards और Smartboards . स्कूल ऑफ कम्प्यूटर साइंस, गणित, भौतिक विज्ञान, रसायन विज्ञान और जीव विज्ञान के लिए प्रयोगशालाओं है। पुस्तकालय
नई RSJ पब्लिक स्कूल सीनियर सेकेंडरी की लाइब्रेरी
, अलग जूनियर और सीनियर वर्गों की है और ध्यान से वर्गों में बांटा गया है, जो 3,500 किताबें, 300 में कुल संदर्भ पुस्तकें , दो पत्रिकाओं और चार पत्रिकाओं. छात्रों को हर दिन कम से कम 4 समाचार पत्रों का उपयोग किया है।
साथ ही, स्कूल एक है लैंग्वेज लैब ; नृत्य (भारतीय और पश्चिमी), संगीत (भारतीय और पश्चिमी), थिएटर और प्रदर्शन कला सहित कला वर्ग; एक किताबों की दुकान और स्टेशनरी की दुकान; और एक कान्वेंट .स्कूल यात्राएं आयोजित कर रहे हैं। नाटकीय और नृत्य प्रदर्शन और एक मॉडल संसद शामिल किया गया है जो एक वार्षिक समारोह है। वार्षिक योग्यता पुरस्कार उच्च प्रदर्शन करने वाले छात्रों को सम्मानित किया जाता है।
राजैर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

राजैर उपजिला बांग्लादेश के मध्य में स्थित, ढाका विभाग के मादारीपुर जिले में स्थित है।
जे एस एस विश्वविद्यालय

रैंकिंग

नेशनल इंस्टीट्यूशनल रैंकिंग फ्रेमवर्क ने इस अकादमी को पूरे भारत के संस्थानों में ५९वाँ स्थान दिया है।  and 37 among universities in 2018. JSS College of Pharmacy was ranked 10 by the NIRF pharmacy ranking.
सूंस

सूंस (डॉल्फिन) समुद्री स्तनधारी जीव हैं और तिमि तथा शिंशुमार के निकट संबंधी हैं। इनके १७ वंश और ४० प्रजातियां हैं। इनका आकार १.२ मी (४ फीट) एवं ४०० कि.ग्रा (माउई सूंस) से लेकर ९.५ मी (३० फीट) १० टन (ऑर्का या किलर व्हेल) तक हो सकता है। ये विश्व भर में पाई जाती हैं, खास तौर पर महाद्वीपीय जलसीमा के उथले सागरीय क्षेत्रों में। ये मांसाहारी होती हैं और छोटी मछलियों और विद्रूपों को खाती हैं। सीटेसियन गण में डेल्फिनिडि सबसे बड़ा और अपेक्षाकृत नवीन कुल है। सूंसो का प्रादुर्भाव पृथ्वी पर लगभग १ करोड़ वर्ष पहले मियोसीन काल के दौरान हुआ था। सूंस पृथ्वी के कुछ सबसे अधिक बुद्धिमान जीवों में से एक है और उनके अक्सर दोस्ताना व्यवहार और हमेशा खुश रहने की आदत ने उन्हें मानवो के बीच खासा लोकप्रिय बना दिया है। गंगा नदी में पायी जाने वाली सूंस को भारत सरकार ने भारत का राष्ट्रीय जलीय जीव घोषित किया है।
नोएडा

इतिहास

नोएडा 17 अप्रैल 1976 को प्रशासनिक अस्तित्व में आया इसलिए 17 अप्रैल को "नोएडा दिवस" ​​के रूप में मनाया जाता है। नोएडा विवादास्पद आपातकाल (1975-1977) के दौरान शहरीकरण पर जोर के तहत स्थापित किया गया था, जिसे तत्कालीन प्रधानमंत्री इंदिरा गांधी के पुत्र और कांग्रेस नेता संजय गांधी की पहल से यूपी औद्योगिक क्षेत्र विकास अधिनियम के तहत बनाया गया था।

महत्वपूर्ण तथ्य

पूरे राष्ट्रीय राजधानी क्षेत्र में इस शहर में प्रति व्यक्ति आय सबसे अधिक है। नोएडा प्राधिकरण देश के सबसे अमीर नागरिक निकायों में से एक है। जनगणना भारत की अनंतिम रिपोर्ट 2011 के मुताबिक नोएडा की आबादी 6,37,272 है; जिनमें से पुरुष और महिला आबादी क्रमशः 3,49,397 और 2,87,875 हैं। नोएडा में सड़कें पेड़ों से आच्छादित हैं और इसे भारत का सबसे ज्यादा हरियाली से युक्त शहर माना जाता है, जिसका लगभग पचास फीसदी हिस्सा हरियाली आच्छादित है, जो कि भारत के किसी भी शहर के मुकाबले सबसे अधिक है।
नोएडा उत्तर प्रदेश राज्य के गौतम बुद्ध नगर जिले में स्थित है। जिले के प्रशासनिक मुख्यालय पास के ग्रेटर नोएडा शहर में हैं। हालांकि इस जिले के जिलाधिकारी का आधिकारिक छावनी कार्यालय 
और निवास सेक्टर-27 में है। शहर विधानसभा निर्वाचन क्षेत्र गौतमबुद्ध नगर लोकसभा निर्वाचन क्षेत्र का एक हिस्सा है। वर्तमान में केंद्रीय राज्य मंत्री संस्कृति, नागरिक उड्डयन और पर्यटन, महेश शर्मा नोएडा के सांसद हैं। भारतीय जनता पार्टी के नेता पंकज सिंह यहां के स्थानीय विधायक हैं।

उपलब्धियां

नोएडा को एपीपी समाचार द्वारा वर्ष 2015 में उत्तर प्रदेश के सर्वश्रेष्ठ शहर का खिताब दिया गया। नोएडा में कई बड़ी कंपनियों ने अपने कारोबार की स्थापना की है। यह आईटी, आईटीईएस, बीपीओ, बीटीओ और केपीओ सेवाओं की पेशकश करने वाले बैंकिंग, वित्तीय सेवाओं, बीमा, फार्मा, ऑटो, फास्ट-मूविंग उपभोक्ता वस्तुओं और विनिर्माण जैसे विभिन्न डोमेनों में कंपनियों की पसंदीदा जगह बन रही है। एसोचैम के एक अध्ययन के मुताबिक यह शहर बेहतर बिजली-आपूर्ति, सूचना प्रौद्योगिकी उद्योग के लिए उपयुक्त वातावरण और कुशल मानव संसाधन क्षमता से लैस शहर है।

शिक्षण संस्थान

इस शहर के सेक्टर 62 में नेशनल इंस्टीट्यूट ऑफ बायोलॉजिकल्स, इंडियन एकेडमी ऑफ हाइवे इंजीनियरिंग, आईसीएआई, आईएमएस, आईआईएम लखनऊ का नोएडा कैंपस, जेपी इंस्टीट्यूट ऑफ इंफॉर्मेशन टेक्नोलॉजी और कई और अधिक प्रतिष्ठित स्थानीय विश्वविद्यालय हैं। यह उच्च शिक्षा के क्षेत्र में कई प्रतिष्ठित संस्थानों का केंद्र है, जिनमें एमएएफ एकेडमी, सिंबायोसिस लॉ स्कूल शामिल है। बैंक ऑफ इंडिया का स्टाफ प्रशिक्षण कॉलेज के साथ-साथ फादर एग्नेल और कार्ल ह्यूबर जैसे कुछ प्रसिद्ध स्कूल भी इस शहर में मौजूद हैं।

अर्थव्यवस्था

नोएडा आईटी सेवाओं को आउटसोर्स करने वाली बहुराष्ट्रीय कंपनियों के लिए एक प्रमुख केंद्र है। पाइनलैब्स, सैमसंग, बार्कलेज शेयर्ड सर्विसेज, सीआरएमएनएक्सटी, हेडस्ट्रॉन्ग, आईबीएम, मिर्चकल, स्टेलर आईटी पार्क, यूनिटेक इंफोस्पेस और बहुत सारी कंपनियों के दफ्तर इस शहर के सेक्टर 62 में हैं। कई बड़ी सॉफ़्टवेयर और बिजनेस प्रोसेस आउटसोर्सिंग कंपनियां के भी इस शहर में अपने कार्यालय हैं। इस शहर में लगभग सभी प्रमुख भारतीय बैंकों की शाखाएं मौजूद हैं।
अग्नि देव

परिवार

सामूहिक यज्ञ नामक पुस्तक के अनुसार अग्नि की पत्नी का नाम स्वाहा था जो कि दक्ष प्रजापति तथा आकूति की पुत्री थीं। उनके तीन पुत्र पावक, पवमान तथा शुचि थे। इन्हीं में से एक द्वितीय मनु स्वरोचिष मनु हुए तथा इन्हीं तीनों से ४५ प्रकार के अग्नियों का प्राकट्य हुआ।
कुलदीप नैयर

करियर

शुरूआत में नायर एक उर्दू प्रेस रिपोर्टर थे। वह दिल्ली के समाचार पत्र द स्टेट्समैन के संपादक थे। और उन्हें भारतीय आपातकाल (1 975-77) के अंत में गिरफ्तार किया गया था। वह एक मानवीय अधिकार कार्यकर्ता और शांति कार्यकर्ता भी थे। वह 1996 में संयुक्त राष्ट्र के लिए भारत के प्रतिनिधिमंडल के सदस्य थे। 1990 में उन्हें ग्रेट ब्रिटेन में उच्चायुक्त नियुक्त किया गया था, अगस्त 1997 में राज्यसभा में नामांकित किया गया था। वह डेक्कन हेराल्ड (बेंगलुरु), द डेली स्टार, द संडे गार्जियन, द न्यूज, द स्टेट्समैन, द एक्सप्रेस ट्रिब्यून पाकिस्तान, डॉन पाकिस्तान, प्रभासाक्षी सहित 80 से अधिक समाचार पत्रों के लिए 14 भाषाओं में  कॉलम और ऐप-एड लिखते थे।

रचनाएँ

‘बिटवीन द लाइन्स', ‘डिस्टेण्ट नेवर : ए टेल ऑफ द सब काॅनण्टीनेण्ट', ‘इण्डिया आफ्टर नेहरू', ‘वाल एट वाघा, इण्डिया पाकिस्तान रिलेशनशिप', ‘इण्डिया हाउस', ‘स्कूप' (सभी अंग्रेज़ी में)। ‘द डे लुक्स ओल्ड' के नाम से प्रकाशित कुलदीप नैयर की आत्मकथा भी काफी चर्चित रही है। सन् 1985 से उनके द्वारा लिखे गये सिण्डिकेट कॉलम विश्व के अस्सी से ज्यादा पत्र-पत्रिकाओं में प्रकाशित होते रहे हैं।

विवाद

कुलदीप नैयर पर छद्म धर्मनिपेक्ष होने के साथ साथ हिंदू विरोधी होने के का भी आरोप समय समय पर लगता रहता है। नैयर ने तो यहाँ तक कहा डाला की प्रधानमंत्री वाजपेयी को कानून बनाना चाहिए जो किसी राष्ट्रीय स्वयं सेवक को उच्च पद के लिए अयोग्य बनाये। 
एक प्रतिष्ठित राष्ट्रीय दैनिक में अन्ना हजारे के अन्दोलन के लिए नैयर ने यह कहा की इस आन्दोलन को अनशन से अलग रखते तो अच्छा होता और इसका ठीकरा उन्होंने टीम अन्ना के सदस्यों 
पर फोड़ा। उन्होंने कहा कि ये लोग ध्यान खींचने के लिए इस नाटकीय कदम को उठाना चाहते थे विदित रहे कि अन्ना ने स्वयं ही यह स्वीकारा था कि अनशन करना उनकी स्वयं की इच्छा थी, न कि किसी और की। अन्ना यह कह चुके हैं कि वे कोई बच्चे नहीं हैं। वे वही कार्य करते हैं जिसकी गवाही उनकी आत्मा देती है।

सम्मान/पुरस्कार

नॉर्थवेस्ट यूनिवर्सिटी द्वारा ‘एल्यूमिनी मेरिट अवार्ड' (1999)। सन् 1990 में ब्रिटेन के उच्चायुक्त नियुक्त किये गये। सन् 1996 में भारत की तरफ से संयुक्त राष्ट्र संघ को भेजे गये प्रतिनिधि मण्डल के सदस्य भी रहे। अगस्त, 1997 में राज्यसभा के मनोनीत सदस्य के रूप में निर्वाचित हुए।
सरहद संस्था की अोर से दिया जाने वाला संत नामदेव राष्ट्रीय पुरस्कार 2014 ज्येष्ठ पत्रकार कुलदीप नैय्यर को मिला है। इससे पहले ये पुरस्कार विजयकुमार चोपडा, एस॰ एस॰ विर्क, गुलजार, यश चोपड़ा, माँटेक सिंह अहलुवालिया, जतिंदर पन्नू, सत्यपाल सिंह, के॰ पी॰ एस॰ गिल को दिया गया है।
23 नवम्बर, 2015 को वरिष्ठ पत्रकार एवं लेखक कुलदीप नैयर को पत्रकारिता में आजीवन उपलब्धि के लिए रामनाथ गोयनका स्मृ़ति पुरस्कार से सम्मानित किया गया। उन्हें यह पुरस्कार दिल्ली में आयोजित पुरस्कार वितरण समारोह में केद्रीय मंत्री अरुण जेटली ने प्रदान किया।
पीटर एग्रे

पीटर एग्रे (अंग्रेज़ी: Peter Agre जन्म जनवरी 30, 1949) अमेरिकी चिकित्सक, प्रोफेसर और आण्विक जीवविज्ञानी हैं जिन्हें २००३ में रॉड्रिक मैक्कीनन के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
माल्टा ज्वर

माल्टा ज्वर (Malta Fever) एक अत्यन्त संक्रामक रोग है, जो ब्रूसेला (Brucella) जाति के जीवाणु द्वारा उत्पन्न होता है। इसे मेडिटरेनियन ज्वर, ब्रूसिलोलिस (Brucellosis), या अंडुलेंट (undulent) ज्वर भी कहते हैं। यह एक पशुजन्यरोग है। मनुष्यों में पालतू जानवरों, जैसे मवेशी कुत्ते या सूअर आदि, द्वारा इसका संचारण होता है। इन संक्रमित पशुओं का दूध पीने, मांस खाने या इनके स्रावों (secretions) के सम्पर्क में आने से इसका संक्रमण हो सकता है। रोग की तीव्रावस्था में ज्वर, पसीना, सुस्ती तथा शरीर में दर्द रहता है और कभी-कभी यह महीनों तक जीर्ण रूप में चलता रहता है। रोग द्वारा मृत्यु की संख्या अधिक नहीं है, किंतु रोग शीघ्र दूर नहीं होता। राइट (Wright) ने सन् १८९७ में ब्रूसलोसिस रोग के समूहन (agglntination) परीक्षण का वर्णन किया।
ब्रूसेला की तीन किस्में ज्ञात हैं, जो जानवरों की तीन जातियों में पाई जाती है: बकरी में ब्रूसेला मेलिटेन्सिस (Br.Melitensis), सूअर में ब्रूसेला सूई (Br. Suis) तथा मवेशी में ब्रू० ऐबारटस (Br. Abortus)। संक्रमण जानवरों के दूध पीने से मनुष्य में रोग का संचार होता है। उद्भवन काल ५ से २१ दिन है। कभी कभी रोग के लक्षण प्रत्यक्ष होने में ६ से ९ माह तक लग जाते है। उग्र रूप में ज्वर, ठंड़ के साथ कँपकँपी तथा पसीना होता है। जीर्ण रूप में धीरे-धीरे लक्षण प्रकट होते हैं। इस रोग के तथा इंफ्लुएंजा, मलेरिया, तपेदिक, मोतीझरा आदि रोगों के लक्षण आपस में मिलने के कारण विशेष समूहन परीक्षा तथा त्वचा में टीका परीक्षण से रोग निदान होता है।
चिकित्सा में उचित परिचर्या तथा सल्फोनेमाइड, स्ट्रेप्टोमाइसिन आदि का प्रयोग होता है। रोग प्रतिषेध के लिये पास्चूरीकृत दूध को काम में लाना चाहिए।

पशुओं का छूतदार गर्भपात (ब्रुसिल्लोसिस)

जीवाणु जनित इस रोग में गोपशुओं तथा भैंसों में गर्भवस्था के अन्तिम त्रैमास में गर्भपात हो जाता है। जैसा ऊपर बताया गया है, यह रोग पशुओं से मनुष्यों में भी आ सकाता है। मनुष्यों में यह उतार-चढ़ाव वाला बुखार (अज्युलेण्ट फीवर) नामक बीमारी पैदा करता है। पशुओं में गर्भपात से पहले योनि से अपारदर्शी पदार्थ निकलता है तथा गर्भपात के बाद पशु की जेर रुक जाती है। इसके अतिरिक्त यह जोड़ों में आर्थ्रायटिस (जोड़ों की सूजन) पैदा के सकता है।

उपचार व रोकथाम

अब तक इस रोग का कोई प्रभावकारी इलाज नहीं हैं। इसकी रोकथाम के लिए बच्छियों में 3-6 माह की आयु में ब्रुसेल्ला-अबोर्टस स्ट्रेन-19 के टीके लगाए जा सकते हैं। पशुओं में प्रजनन की कृत्रिम गर्भाधान पद्धति अपनाकर भी इस रोग से बचा जा सकता है।
विदेशी भाषा

जो भाषा अन्य देश में बोली/समझी जाती है उसे विदेशी भाषा (foreign language) कहते हैं। दूसरे शब्दों में यह भी कह सकते हैं कि जो भाषा स्वदेश में नहीं बोली जाती वह विदेशी भाषा है, जैसे रूसी भारत के लिये एक विदेशी भाषा है।
अंतर्राष्ट्रीय रोग वर्गीकरण

रोग और संबंधित स्वास्थ्य समस्याओं का अंतर्राष्ट्रीय सांख्यिकी वर्गीकरण (International Statistical Classification of Diseases and Related Health Problems) ने 10 वा संसोधन प्रस्तुत किया जिसमें रोगो के लक्षण, सिकायत, सामाजिक परिस्थितियों तथा बाह्य कारकों को कोडींग किया। यह श्रेणी विभाजन विश्व स्वास्थ्य संगठन के अनुरूप कीया गया। ICD-10 पर कार्य 1983 में प्रारंभ किया गया जो 1992 से समाप्त हुआ।
कटमई

यह एक प्रमुख ज्वालामुखी हैं।
राजकुमारी

राजा की पुत्री या राजकुमार की पत्नी राजकुमारी कह लाई जाती है।
हैप्पी स्काईस्क्रेपर

हैप्पी स्काईस्क्रेपर - अंतरराष्ट्रीय कला परियोजना एवं कलात्मक व्यंग्य, जिसका मुख्य लक्ष्य दुनिया भर में लोगों का मनोरंजन करने के लिए है. जिसमे सार्वजनिक जगहों पर (जैसे की हवाई अड्डे पर, समुद्र तट पर, ज्वालामुखी के सामने स्मारकों और स्टेडियमों के सामने,) स्काईस्क्रेपर के छायाचित्र लेके इंटरनेट पर प्रकाशित करना शामिल है. स्काईस्क्रेपर एक साथ चिपके कागज के कट आउट है जो गुड हमर पार्टी के लोगो के साथ आते है.
विभिन्न देशों, संस्कृतियों और धर्मों के लोगों को इस परियोजना में भाग लेते हैं. जो लोग रोजमर्रा की जिंदगी में कुछ आश्चर्य जनक बात लाना चाहते हैं और दुनिया घूमना चाहते है .
आज की तारीख तक, हैप्पी स्काईस्क्रेपर 52 देशों 6 महाद्वीपों में, 270 से अधिक स्थानों में फोटो खिंचवाने गया है. ये परियोजना पोलिश व्यंग्यकार Szczepan Sadurski द्वारा शुरू और समन्वितकी गयी है .
न्यूयॉर्क शहर में 10 अक्टूबर 2012, में शुरू हुई photographing "मैनहट्टन में सबसे छोटी गगनचुंबी इमारत."
हालांकि यह एक ही बार के लिए और सहज तस्वीर होना चाहिए था, पर कुछ ही हफ्ते बाद एक स्काईस्क्रेपर मॉडल, जिसे कोई भी प्रिंट कर सकते हैं और गोंद से चिपका सकते है इंटरनेट पर दिखाई दिया. तब से हर दिन नए लोगों इसमें शामिल हो रहे है.
हैप्पी स्काईस्क्रेपर की एक प्रदर्शनी नई दिल्ली में पेश कि गयी (फ़ोटो, ड्राइंग, विभिन्न देशों से हास्य कलाकारोंके साथ) और 2013 में Ustronie Morskie समुद्र तट पर एक विश्व रिकॉर्ड स्थापित हुवा जिसमे सबसे ज्यादा निर्माण और फोटो खिंचवायी गयी स्काईस्क्रेपर को शामिल किया गया, बराबर से 250 हैप्पी स्काईस्क्रेपर थी वो.
हैप्पी स्काईस्क्रेपर एक सार हास्य की एक घटना है क्योंकि कई लोग इस घटना के अर्थ और अस्तित्व को समझ नहीं पाते जिस तरह से ये सारी दुनिया में भ्रमण कर रही है....
ताराबाई मोडक

ताराबाई मोडक (१९ अप्रैल १९७२-१९७३) का जन्म मुंबई में हुआ था। उन्होंने १९१४ में मुंबई विश्वविद्यालय से स्नातक किया। उनकी शादी श्री मोडक से हुए जो एक वकील थे और बाद में उन्हें १९२१ में उनसे तलाक ले लिया। उन्होंने राजकोट में महिला कॉलेज के प्रिंसिपल के रूप में काम किया। पूर्वस्कूली शिक्षा में उनके काम के लिए उन्हें १९६२ में पद्म भूषण से सम्मानित किया गया था। वह भारतीय राष्ट्रीय कांग्रेस के सदस्य थे। उनके जीवन पर आधारित एक नाटक बनाया गया,'घर तेघांचा हावा' रत्नाकर मतकारी द्वारा निर्मित किया गया था।